b'\n_START_ARTICLE_\nMitsubishi A5M\n_START_SECTION_\nZgodovina in zna\xc4\x8dilnosti\n_START_PARAGRAPH_\nA5M je za\xc4\x8del nastajati \xc5\xbee leta 1934, zasnovan pa je bilo kot lovec z neuvla\xc4\x8dljivim podvozjem in polodprto pilotsko kabino. Za svoj \xc4\x8das je imel dokaj visoko kon\xc4\x8dno hitrost in izjemne manevrske sposobnosti. Bil je le nekoliko preslabo oboro\xc5\xbeen in oklepljen, zaradi \xc4\x8desar ni prenesel veliko po\xc5\xa1kodb. Prvi serijski primerki so imeli sicer nekaj te\xc5\xbeav s stabilnostjo, vendar so to v naslednjih izvedbah popravili. Ob izbruhu sovra\xc5\xbenosti s Kitajsko je bil Claude najbolj\xc5\xa1e lovsko letalo na nebu, kar so dopolnjevali \xc5\xa1e odli\xc4\x8dno iz\xc5\xa1olani piloti. _NEWLINE_Letalo so izdelovali do kon\xc4\x8dne razli\xc4\x8dice A5M5 do uvedbe novega lovca Mitsubishi A6M Zero, nekje do leta 1942, dvosede\xc5\xbena \xc5\xa1olska letala (model A5M4-K) pa skoraj do konca vojne. Zadnjim primerkom so dodali dodatne odvrgljive rezervoarje, kar je letalu znatno podalj\xc5\xa1alo dolet._NEWLINE_Proti koncu vojne so ve\xc4\x8dino razpolo\xc5\xbeljivih letal uporabili za samomorilske napade kamikaz.'